જામનગર તા. ૧૪ઃ જામનગરના કાલાવડ નાકા બહાર આવેલા એક ટેનામેન્ટમાં ગઈરાત્રે ત્રણેક વાગ્યે લૂંટના ઈરાદે આવેલા ત્રણેક જેટલા શખ્સોએ ઘર માલિક વૃદ્ધા જાગી જતાં તેઓને ચૂપ રહેવા સુચના આપી હતી, પરંતુ આ વૃદ્ધાએ બૂમ પાડતા તેણીને ટીંગાટોળી કરી, ઘરમાંથી ઉઠાવી જઈ થોડે દૂર લઈ જઈ આ શખ્સો તે વૃદ્ધાને ગળાટૂંપો આપી મોતને ઘાટ ઉતારી નાસી ગયા છે. બનાવ વેળાએ લૂંટારાઓએ છરીની અણીએ નસાડી મૂકેલા વૃદ્ધાના પુત્રએ કરેલી જાણના પગલે ઈન્ચાર્જ એસપી સહિતના પોલીસ અધિકારીઓ બનાવના સ્થળે દોડી ગયા છે.